ปูเตอรีอินโดเนซียา

ปูเตอรีอินโดเนซียา (, แปลว่า "ธิดาอินโดนีเซีย") หรือ มิสยูนิเวิร์สอินโดนีเซีย () เป็นการประกวดนางงามในประเทศอินโดนีเซีย จัดขึ้นเป็นครั้งแรกเมื่อปี พ.ศ. 2535 และมีมูรียาตี ซูดีบีโย เป็นผู้อำนวยการประกวด เพื่อส่งผู้ชนะเลิศเป็นผู้แทนอินโดนีเซียเข้าประกวดมิสอาเซียน (ในปี 2535) และเข้าประกวดนางงามจักรวาล (Miss Universe) ในปี 1974-1983 และในปี 1995-1996 และในปี 2005 - ปัจจุบัน ส่วนปี 1994 เป็นผู้สังเกตการณ์

ที่ผ่านมา การประกวดปูเตอรีอินโดเนซียาในแต่ละปีจะถ่ายทอดสดผ่านช่องอินโดซียาร์ (PT. Indosiar Visual Mandiri; Indosiar) จนกระทั่งในปี ค.ศ. 2007 เป็นต้นมา ได้เปลี่ยนมาถ่ายทอดสดผ่านช่องเอสซีทีวี (Surya Citra Televisi; SCTV) แทน

ตำแหน่งในการประกวดปูเตอรีอินโดเนซียา มีดังต่อไปนี้:

รางวัลพิเศษในการประกวดปูเตอรีอินโดเนซียา ได้แก่:รายนามผู้ชนะการประกวดตำแหน่งต่างๆ 3 ตำแหน่ง ในระหว่าง ปี ค.ศ. 2006-2014 ได้แก่

ตั้งแต่ ค.ศ. 2016 เป็นต้นมา ผู้ชนะการประกวดบนเวทีปูเตอรีอินโดเนซียาจะมี 4 ตำแหน่ง ดังนี้ 
ผู้ที่ได้รับตำแหน่งปูเตอรีอินโดเนซียาจะถือว่าได้รับตำแหน่งนางงามจักรวาลอินโดนีเซียและเป็นตัวแทนของประเทศในการเข้าร่วมการประกวดนางงามจักรวาลในปีนั้นๆโดยอัตโนมัต ยกเว้นในปี ค.ศ. 2012 ซึ่งไม่มีตัวแทนจากประเทศอินโดนีเซียเข้าร่วมการประกวดนางงามจักวาลในปีดังกล่าว นับตั้งแต่ ปี ค.ศ. 2013 เป็นต้นมา ได้มีการเปลี่ยนกำหนดการประกวดจากช่วงปลายปี มาเป็นช่วงต้นปีของทุกปีแทน

ในปี ค.ศ. 1992-1996 ทูตสิ่งแวดล้อมแห่งปูเตอรีอินโดเนซียา (Puteri Indonesia Lingkungan) นั้นถือเป็นเพียงรางวัลพิเศษสำหรับการประกวดปูเตอรีอินโดเนซียาเท่านั้น นับตั้งแต่ปี ค.ศ. 2006 เป็นต้นมา รางวัลดังกล่าวจะถือเป็นรางวัลของรองชนะเลิศอันดับ 1 ปูเตอรีอินโดเนซียาโดยอัตโนมัติ และเป็นตัวแทนของประเทศเพื่อเข้าร่วมการประกวดนางงามระดับนานาชาติแห่งเอเชียแปซิฟิก ต่อมาในปี ค.ศ. 2007 ซึ่งไม่มีการจัดการประกวดนางงามระดับนานาชาติแห่งเอเชียแปซิฟิกอีกต่อไปแล้ว ทูตสิ่งแวดล้อมแห่งปูเตอรีอินโดเนซียาจะต้องเป็นตัวแทนของประเทศเข้าร่วมการประกวดนางงามนานาชาติแทน

ในปี ค.ศ. 1992-1996 ทูตการท่องเที่ยวแห่งปูเตอรีอินโดเนซียา (Puteri Indonesia Pariwisata) ถือเป็นเพียงรางวัลพิเศษสำหรับการประกวดปูเตอรีอินโดเนซียาเท่านั้น แต่ในปี ปี ค.ศ. 2006 รางวัลดังกล่าวจะถือเป็นรองชนะเลิศอันดับที่ 2 ขอการประกวดโดยอัตโนมัติ และผู้ได้รับตำแหน่งดังกล่าวจะต้องเป็นตัวแทนของประเทศเพื่อเข้าร่วมการประกวดนางงามนานาชาติ ในช่วงระหว่างปี ค.ศ. 2007-2010 นั้นทูตการท่องเที่ยวแห่งปูเตอรีอินโดเนซียานั้นไม่ได้เข้าร่วมการประกวดในระดับนานาชาติเวทีใดเลย จนกระทั่ง ปี ค.ศ. 2011-2012 ผู้ที่ได้รับตำแหน่งดังกล่าวได้เป็นตัวแทของประเทศเพื่อเข้าร่วมการประกวดนางงามโลกแห่งเอเชียแปซิฟิก (Miss Asia Pacific World) จนกระทั่งมีเรื่องอื้อฉาวของเวทีการประกวดดังกล่าวในปี ค.ศ. 2013 จึงทำให้ทูตการท่องเที่ยวแห่งปูเตอรีอินโดเนซียาถูกส่งเข้าร่วมการประกวดมิสซูปราเนชันแนลแทน

ในปี ค.ศ. 1992-1996 ตำแหน่งรองชนะเลิศอันดับ 3 จะถูกประกาศบนเวทีการประกวดปูเตอรีอินโดเนซียา จากนั้นตั้งแต่ปี ค.ศ. 2000 เป็นต้นมา ได้มีการเปลี่ยนแปลงรูปแบบการเรียกชื่อตำแหน่งเป็น 6 คนสุดท้าย หรือ 5 คนสุดท้าย อย่างใดอย่างหนึ่ง จากนั้นจึงประกาศตำแหน่งรองชนะเลิศ ซึ่งนอกเหนือจาก 3 คนสุดท้ายของปูเตอรีอินโดเนซียาซึ่งต้องเป็นตัวแทนของประเทศเข้าร่วมการประกวดนางงามจักรวาล, นางงามนานาชาติ และมิสซูปราเนชันแนล แล้ว ใน ปี ค.ศ. 2013 ได้มีการส่งผู้ที่ได้รับตำแหน่งรองชนะเลิศที่นอกเหนือจาก 3 ตำแหน่งดังข้างต้นเข้าร่วมการประกวดในระดับนานาชาติเป็นครั้งแรก คือ การประกวดมิสแกรนด์อินเตอร์เนชันแนล 2013 ในปี ค.ศ. 2016 ปูเตอรีอินโดเนซียาได้ลงนามเซ็นต์สัญญาเป็นผู้ถือลิขสิทธิ์ในการส่งตัวแทนเข้าร่วมการประกวดมิสแกรนด์อินเตอร์เนชันแนลอีกครั้ง หลังจากที่ไม่ได้ถือสิทธิ์ในการส่งตัวแทนเข้าร่วมการประกวดในปี ค.ศ. 2014-2015 โดยในปัจจุบัน ผู้ที่ได้รับตำแหน่งรองชนะเลิศอันดับ 2 ปูเตอรีอินโดเนซียาจะเป็นตัวแทนประเทศเข้าร่วมการประกวดมิสแกรนด์อินเตอร์เนชันแนลในฐานะทูตสันติภาพแห่งปูเตอรีอินโดเนซียา (Puteri Indonesia Perdamaian)